CELEX: C2007/247/73
Language: hu
Date: 2007-10-20 00:00:00
Title: F-87/07. sz. ügy: 2007. augusztus 31-én benyújtott kereset – Marcuccio kontra Bizottság

20.10.2007   
            
            
               HU
            
            
               Az Európai Unió Hivatalos Lapja
            
            
               C 247/45
            
         2007. augusztus 31-én benyújtott kereset – Marcuccio kontra Bizottság
   (F-87/07. sz. ügy)
   (2007/C 247/73)
   Az eljárás nyelve: olasz
   Felek
   
      Felperes: Luigi Marcuccio (Tricase, Olaszország) (képviselő: G. Cipressa, avvocato)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék szükség szerint semmisítse meg a 2006. december 18-án hozott, ADMIN.B.2 MBhm (2006) 29517. sz. határozatot;
            
         
               —
            
            
               a Közszolgálati Törvényszék semmisítse meg azt a döntést – bármilyen formában született is – mellyel a Bizottság elutasította a felperes 2006. augusztus 2-i kérelmét, amelynek tárgya egyrészt a felperes által 2001 nyarán benyújtott három orvosi igazolással kapcsolatos jogszerűtlen eljárás és intézkedés következtében a felperest ért kár (a továbbiakban: vitás kár) megtérítésére, másrészt az Európai Közösségek tisztviselői személyzeti szabályzatának 19. cikkében szereplő, bírósági eljárás során bizonyíték szolgáltatására vonatkozó engedély megadása volt, mivel a felperes a bizottság orvosi szolgálatának egységvezető-helyettese által aláírt, 2001. augusztus 14-i határozatot a fenti eljárással és magatartással kapcsolatba kívánta hozni és azt az illetékes bíróság elé kívánta tárni;
            
         
               —
            
            
               a Közszolgálati Törvényszék szükség szerint semmisítse meg a 2007. április 27-én hozott, ADMIN.B.2/MB/ade D(07) 9132 sz., a felperes 2006. augusztus 2-i kérelmét elutasító határozat elleni 2007. január 12-i panaszt elutasító határozatot;
            
         
               —
            
            
               a Közszolgálati Törvényszék szükség szerint semmisítse meg a 2005. szeptember 27-én hozott, ADMIN/IDOC/GC/eh D(2005) 22005. sz. határozatot;
            
         
               —
            
            
               a Közszolgálati Törvényszék tisztázza a felperes 2006. augusztus 2-i kérelmében kifogásolt eljárás és intézkedés valódiságát és állapítsa meg azok jogellenességét;
            
         
               —
            
            
               a Közszolgálati Törvényszék kötelezze az alperest, hogy fizessen a felperesnek – a felperest a keresetindításig ért kár megtérítése címén – 100 000 eurót, illetőleg a Törvényszék által igazságosnak és méltányosnak ítélt, magasabb vagy alacsonyabb összeget;
            
         
               —
            
            
               a Közszolgálati Törvényszék kötelezze az alperest, hogy fizessen a felperesnek 20 eurót, illetőleg a Törvényszék által igazságosnak és méltányosnak ítélt, magasabb vagy alacsonyabb összeget e kereset megindítását követő naptól mindaddig, amíg – miután e kereseti kérelmeknek a Közszolgálati Törvényszék teljes egészükben helyt ad – az összes vonatkozó határozatnak a Bizottság kivétel nélkül eleget nem tesz, és amely összeget a felperes minden hónap első napján kér megfizetni az előző hónapban esedékessé vált követeléseivel kapcsolatban, a szóban forgó kárnak a keresetindítást követő naptól a végrehajtásig terjedő időtartam alatt keletkező része megtérítéseként.
            
         
               —
            
            
               a Közszolgálati Törvényszék a Bizottságot kötelezze a költségek viselésére.
            
         Jogalapok és fontosabb érvek
   Érvelésének alátámasztására a felperes a következő három jogalapot jelöli meg: 1) az indokolás teljes hiánya, többek között azért, mert a felperes szerint az alperes által adott indokolás értelmetlen, ellentmondó, ésszerűtlen, zavaros és csupán ürügyként szolgált; 2) nyilvánvalóan súlyos jogszabálysértés; 3) a gondoskodási és a gondos ügyintézési kötelezettség megsértése.